குப்பிழான் விக்கினேஸ்வரா கலைவாணி கலைமன்றம் மொன்றியல் சார்பில் திரு பரமநாதன் குகானந்தன் அவர்களுக்கும் குப்பிழான் விக்கினேஸ்வரா பாடசாலை அதிபர், ஆசிரியர், மாணவர்களுக்கான சந்திப்பு ஒன்று அண்மையில் இடம்பெற்றது. இதன் போது ஆண்டு தோறும் நடைபெறும் செம்மண் இரவு நிகழ்ச்சிகளின் காணொளி பதிவும் ஒளிபரப்பபட்டது. பாடசாலையில் கல்வி கற்கும் மாணவர்களின் குறைகளையும் கேட்டு அறிந்து கொண்டனர். வெளிநாட்டவர் அமைப்பின் சார்பில் புலமை பரிசில் பெற்றவர்களுக்கு வங்கியில் பணம் வைப்பில் இடப்பட்டு வங்கி புத்தகமும் மாணவர்களிடம் கையளிக்கப்பட்டது. மாணவர்களின் சத்துணவுக்கான மரக்கறி வகைகள் கலைவாணி கலை மன்றத்தால் வழங்கப்படுவது குறிப்பிடத்தக்கது. இனி வரும் காலங்களில் முன்பள்ளி மாணவர்களுக்கும் இலவசமாக மதிய உணவு இந்த அமைப்பினால் வழங்க ஏற்பாடு செய்யப்பட்டுள்ளது.